निर्देशांक: 36°08′31″N 5°21′12″W﻿ / ﻿36.141909°N 5.353397°W﻿ / 36.141909; -5.353397

**रॉयल जिब्राल्टर पोस्ट औफ़िस**, (अंग्रेज़ी: Royal Gibraltar Post Office), ब्रिटिश प्रवासी शासित प्रदेश जिब्राल्टर में डाक सेवा उपलब्ध कराता है। इसका पुराना नाम **जिब्राल्टर पोस्ट औफ़िस** (अंग्रेज़ी: *Gibraltar Post Office*) था तथा यह **द पोस्ट ऑफ़िस** (अंग्रेज़ी: *The Post Office*) के नाम से भी जाना जाता है। 

रॉयल जिब्राल्टर पोस्ट औफ़िस जिब्राल्टर सरकार की मिनिस्ट्री फॉर स्पोर्ट्स, कल्चर, हेरिटेज एण्ड यूथ मंत्रालय के अंतर्गत आता है। 1886 में स्थापित हुई जिब्राल्टर डाक सेवा को 2005 में महारानी एलिजाबेथ द्वितीय ने "रॉयल" उपाधि प्रदान की। जिब्राल्टर यूनाईटेड किंगडम के बहार एकमात्र राष्ट्रमंडल या ब्रिटीश प्रवासी शासित प्रदेश है जिसे यह विशिष्ट सम्मान मिला हुआ है। पोस्ट ऑफ़िस ने जून 2000 में प्रिंस विलियम, कैम्ब्रिज के ड्यूक, के अट्ठारहवें जन्मदिवस के उपलक्ष्य में विशेष चार डाक टिकटों का अनावरण किया था। इन टिकटों में से एक पर राजकुमार की दिवंगत माँ डायना, वेल्स की राजकुमारी, भी नवजात राजकुमार को अपनी गोद में खिलाती हुईं चित्रित थीं।

इतिहास
------

जिब्राल्टर पोस्ट औफ़िस की स्थापना इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में 1886 में हुई थी। इसका उद्देश्य डाकसेवा से सम्बंधित विद्यमान सेवाओं को संभालना व जहाँ तक संभव हो उनमें वृद्धि करना है तथा इसके साथ ही नई और आधुनिक प्रणालियों, प्रौद्योगिकी और प्रक्रियाओं को अपनाकर अपने द्वारा उप्लब्ध कराए जाने वाली सेवा की गुणवत्ता को बढ़ाना है।

वर्ष 2005 में महारानी एलिजाबेथ द्वितीय ने जिब्राल्टर पोस्ट ऑफ़िस को "रॉयल" उपाधि प्रदान की। इसके साथ ही विभाग के नाम में सबसे आगे रॉयल शब्द जुड़ गया। जिब्राल्टर महारानी के निवास स्थान यूनाईटेड किंगडम के बहार एकमात्र राष्ट्रमंडल या ब्रिटीश प्रवासी शासित प्रदेश है जिसे यह विशिष्ट सम्मान मिला हुआ है।

सेवाएँ
------

पोस्ट ऑफ़िस आधुनिक समय के अनुसार विभिन्न प्रकार की डाक सेवा उपलब्ध कराता है। समान्य पत्र और पार्सल डाक सेवा (जिसमें दोनो पंजीकृत और एक्सप्रेस सेवाएँ शामिल है) के अलावा पोस्ट ऑफ़िस कई अन्य सेवाएँ भी मुहैया कराता है जैसे एक्सप्रेस मेल सर्विस (ई॰एम॰एस॰), पोस्ट रिस्टेंटे तथा निजी पी॰ओ॰ बॉक्स। जिब्राल्टर में अब निजी पी॰ओ॰ बॉक्स की संख्या 700 से अधिक हो चुकि है। पोस्ट ऑफ़िस जिब्राल्टर सेविंग्स बैंक की तरफ़ से बैंकिंग की सुविधा भी उप्लब्ध कराता है। इस सेवा में समान्य बचत खाते शामिल हैं।

जिब्राल्टर फिलेटेलिक ब्यूरो
---------------------------

जिब्राल्टर फिलेटेलिक ब्यूरो लिमिटेड रॉयल जिब्राल्टर पोस्ट ऑफ़िस का उपक्रम है। इसका कार्यालय वॉटरपोर्ट में स्थित है। ब्यूरो का कार्य जिब्राल्टर सरकार की तरफ़ से विशेष व स्मरणीय डाक टिकटों का प्रकाशन करना है।

21 जून 2000 में प्रिंस विलियम, कैम्ब्रिज के ड्यूक, ने अपना अट्ठारहवाँ जन्मदिन मनाया। इस दिन के उपलक्ष्य में रॉयल जिब्राल्टर पोस्ट ऑफ़िस ने चार विशेष डाक टिकटों का अनावरण किया। यूनाईटेड किंगडम में जारी हुईं पहली पैंतीस डाक टिकटों में राजकुमार की दिवंगत माँ डायना, वेल्स की राजकुमारी, के न होने से काफ़ी विवाद हुआ था। इसके पश्चात महारानी और सेंट जेम्स पैलेस ने आगे जारी होने वाली डाक टिकटों में राजकुमारी डायना को शामिल करने की अनुमति दे दी थी। चार में से एक टिकट पर डायना 1982 में केंसिंग्टन पैलेस में नवजात राकुमार को अपनी गोद में खिलाती हुई दर्शाई गईं।

सन्दर्भ
-------

1. 1 2 3  "Postal & Philatelic". gibraltar.gov.gi. जिब्राल्टर सरकार. मूल से 20 अप्रैल 2012 को पुरालेखित. अभिगमन तिथि 10 नवम्बर 2012.
2. ↑  "Postal & Philatelic – Gibraltar Philatelic Bureau". gibraltar.gov.gi. जिब्राल्टर सरकार. मूल से 20 अप्रैल 2012 को पुरालेखित. अभिगमन तिथि 10 नवम्बर 2012.
3. ↑  हॉक्स, हैरी (23 जून 2001). "Antiques and Collecting: Royal stamp record". *बर्मिंघम पोस्ट*. बर्मिंघम: via HighBeam Research. मूल से 21 अप्रैल 2016 को पुरालेखित. अभिगमन तिथि 10 नवम्बर 2012.(सब्सक्रिप्शन आवश्यक)
4. ↑  कॅर, जेन (13 जून 2000). "ROCK'S STAMP FOR DI; Tribute to princess". *डेली मिरर*. लंदन: via HighBeam Research. मूल से 9 अप्रैल 2016 को पुरालेखित. अभिगमन तिथि 10 नवम्बर 2012.(सब्सक्रिप्शन आवश्यक)
5. ↑  "Prince William's 18th Birthday". gibraltar-stamps.com. मूल से 1 मई 2013 को पुरालेखित. अभिगमन तिथि 16 नवम्बर 2012.

| * दे
* वा
* सं
 जिब्राल्टर की इमारतें और संरचनाएँ  जिब्राल्टर |
| --- |
| ग्रेड प्रथम सूचीबद्ध | • मूरिश किला • नेपियर ऑफ़ मेग्डला बैटरी • नन्स वैल • पार्सन्स लोज बैटरी • श्राईन ऑफ़ आर लेडी ऑफ़ यूरोप • ट्रफ़ैलगर कब्रिस्तान |
| ग्रेड द्वितीय सूचीबद्ध | • कैथेड्रल ऑफ़ सेंट मेरी द क्राउंड • द कॉन्वेंट • गैरीसन लाइब्रेरी • ग्रेट सिनेगॉग • मूरिश बाथ्स • संसद |
| ध्वस्त | • डेविल्स टावर • रोज़िया वॉटर टैंक्स |
| सरकार | • 6 कॉन्वेंट प्लेस • सिटी हॉल • जिब्राल्टर हाउस • जिब्राल्टर पोस्ट ऑफ़िस सेविंग्स बैंक • संसद • जॉन मैकिन्टौश हॉल • मेन गार्ड • रॉयल जिब्राल्टर पोस्ट ऑफ़िस • द माउंट • विक्लिंग यार्ड |
| चिकित्सालय | • किंग जोर्ज V हॉस्पिटल • सेंट ब्र्नार्ड्स हॉस्पिटल • रॉयल नेवल हॉस्पिटल |
| होटल | • ब्रिस्टोल होटल • कैलेटा पैलेस होटल • द कैनन होटल • ऑ काल्हा होटल • क्वींस होटल • द रॉक होटल |
| लाइटहाउस | • यूरोपा पॉइंट लाइटहाउस • जिब्राल्टर एरोबीकन • डिटेचड मोल ("बी" हॅड) लाइटहाउस
• डिटेचड मोल ("सी" हॅड) लाइटहाउस • नॉर्थ मोल एल्बो लाइटहाउस • नॉर्थ मोल लाइटहाउस • साउथ मोल लाइटहाउस |
| मोल्स | • डिटेचड मोल • नॉर्थ मोल • साउथ मोल |
| स्मारक और इतिवृत्त | • अमेरिकन वॉर मेमोरियल • क्रैडल ऑफ़ हिस्ट्री मोन्यूमेंट • जिब्राल्टर वॉर मेमोरियल • पिलर्स ऑफ़ हरक्यूलिस मोन्यूमेंट |
| संग्रहालय | • जिब्राल्टर संग्रहालय |
| धार्मिक स्थल | • कैथेड्रल ऑफ़ सेंट मेरी द क्राउंड • कैथेड्रल ऑफ़ द होली ट्रिनिटी • ग्रेट सिनेगॉग • इब्राहीम-अल-इब्राहीम मस्जिद • जिब्राल्टर मेथोडिस्ट चर्च • श्राईन ऑफ़ आर लेडी ऑफ़ यूरोप • सेंट एंड्रयू चर्च • ट्रफ़ैलगर कब्रिस्तान • जियुस गेट कब्रिस्तान • किंग्स चैपल • लोरिटो कॉन्वेंट • नॉर्थ फ्रंट सिमेट्री • आर लेडी ऑफ़ सोरोज़ चर्च • सेक्रेड हार्ट चर्च • सेंट ब्र्नार्ड्स • सेंट जोसफ्स चर्च • सेंट पॉल्स चर्च • सेंट टेरीसा चर्च |
| विद्यालय | • जिब्राल्टर कॉलेज • जिब्राल्टर पब्लिक स्कूल • बेसाइड कोम्प्रेहेंसिव स्कूल • वैस्टसाइड स्कूल • क्रिश्चियन ब्रदर्स स्कूल • टैलमुड टोरा हिब्रू स्कूल |
| यातायात | • केबल कार • जिब्राल्टर क्रूज़ टर्मिनल • जिब्राल्टर अन्तराष्ट्रीय हवाईअड्डा • रॉयल जिब्राल्टर यॉट क्लब |
| श्रेणी |